钦定古今图书集成/历象汇编/庶征典/第113卷 > 《蔡邕独断》 > 唐
## 钦定古今图书集成/历象汇编/庶征典/第113卷 > 《蔡邕独断》 > 唐

### 太宗贞观十年大疫

按《唐书太宗本纪》不载。　按《五行志》。“贞观十年，关内、
河东大疫。”

贞观十五年，疫。

按《唐书太宗本纪》不载。　按《五行志》：“十五年三月，泽
州疫。”

贞观十六年，疫。

按《唐书太宗本纪》不载。　按《五行志》：“十六年夏，谷、泾、
徐、戴、虢五州疫。”

贞观十七年，疫。

按《唐书太宗本纪》不载。　按《五行志》：“十七年夏，泽、濠、
庐三州疫。”

贞观十八年，疫。

按《唐书太宗本纪》不载。　按《五行志》：“十八年，庐、濠、巴、
普、郴五州疫。”

贞观二十二年，大疫。

按《唐书太宗本纪》不载。　按《五行志》：“二十二年，卿州
大疫。”

### 高宗永徽六年大疫

按《唐书高宗本纪》不载。　按《五行志》。“永徽六年三月，
楚州大疫。”

### 永淳元年大疫

按《唐书高宗本纪》不载。　按《五行志》：永淳元年冬，大
疫，两京死者相枕于路。占曰：“国将有恤，则邪乱之气
先被于民，故疫。”

### 中宗景龙元年疫

按《唐书。中宗本纪》。不载　按《五行志》。“景龙元年夏。自
京师至山东、河北。疫死者千数。”

### 肃宗宝应元年大疫

按《唐书肃宗本纪》不载。　按《五行志》。“宝应元年，江东
大疫，死者过半。”

====德宗贞元六年疫====按《唐书德宗本纪》不载。　按《五行志》：“贞元六年夏，淮
南、浙西、福建道疫。”

### 宪宗元和元年大疫

按《唐书宪宗本纪》不载。　按《五行志》，“元和元年夏，浙
东大疫，死者大半。”

### 文宗太和六年大疫

按《唐书文宗本纪》不载。　按《五行志》：“太和六年春，自
剑南至浙西，大疫。”

按《册府元龟》，“太和六年五月庚申诏曰：朕闻王者之
理天下，一物失所，兴纳隍之咎；一失不获，叹时予之
辜。虽饥疫凶荒，国家代有，而阴阳祲沴，儆戒朕躬。自
诸道水旱害人，疫疾相继，宵旰罪己，兴寝疚怀，屡降
诏书，俾副勤恤，发廪蠲赋，救患赈贫，亦谓至矣。今长
吏申奏，札瘥犹甚，盖教化未感于蒸人，精诚未格于
天地。法令之或爽，官吏之或非，百姓称冤，税役多弊，
奸赃未去，农业失时，有一于兹，皆伤和气。并委内外
文武常参官一一条疏，各具所见闻奏，必当亲览，无
惮直言。其诸道应灾荒处疾疫之家，有一门尽殁者，
官给凶具，随事瘗藏。一家如有口累疫死一半者，量
事与本户税钱，三分中减一分，死一半已上者，与减
一半本户税。其疫未定处，并委长吏差官巡抚，量给
医药，询问救疗之术，各加拯济，事毕条疏奏来。其有
一家长大者皆死，所馀孩稚十二至襁褓者，不能自
活，必致夭伤，长吏勒其近亲收养，仍官中给两月粮，
亦具都数闻奏。江南诸道，既有凶荒，赋入上供，悉多
蠲减。国用尝限，或虑不充宗庙切急所须外，所有旧
例市买贮备杂物，一事已上，并仰权停，待岁熟时和，
则举处分。”於戏！朕自临御，于今七年，兢兢乾乾，不敢
自逸。而冲昧寡德，未能燮调。艰旱水灾，或罹于藩郡；
夭亡疾苦，或害于生人。悼于厥心，省己自责。其州府
长吏，各奉诏条，勉加拯恤。

### 开成五年疫

按《唐书文宗本纪》不载。　按《五行志》：“开成五年夏，福、
建、台、明四州疫。”

### 懿宗咸通十五年疫

按《唐书懿宗本纪》不载。　按《五行志》：“咸通十五年，宣、
歙、两浙疫。”

### 昭宗大顺二年疫

按《唐书昭宗本纪》不载。　按《五行志》，“大顺二年春，淮
南疫，死者十三四。”

### 景福元年疫

按《唐书昭宗本纪》。不载　按《十国春秋吴太祖世家》。
“景福元年五月，士卒大疫。”